Notitia redditionis apud Matisconem ante presentiam domni Hugonis comitis et Leotaldi comitis vel fidelium illorum Walterio, Rotberto, Josberto, Leodegario, Raterio, Teodulfo, Witcheranno, Hugone, cum ceterorum nobilium meorum presentia venit domnus Leotaldus comes, proclamavit in advocationem Sancti Vincentii una cum canonicis ipsius loci quod nonas et decimas de fiscis Matisconensium, unde preterito tempore canonici ipsius loci vestiti fuerunt, injuste eis ablate sunt. Domnus quoque comes aurem suam inclinans, ut audivit directum Sancti Vincentii et canonicis suis, reddidit illis nouas et decimas de omnibus fiscis per diversos pagos sitis, quicquid illorum ministeriales inquirere potuerint per directum reddidit ipse per consilium domni Leotaldi comitis ad mensam fratrum; et domnus Leotaldus comes in servitio Domini comitem hunc consolavit, his presentibus. S. domni Hugonis comitis qui fieri rogavit. S. Leotaldi comitis. S. Widonis. S. alterius Widonis. S. Josberti. S. Ottelini. S. Rotberti. S. Humberti.